En mayo de 1793, durant a Revolución francesa, ya en a etapa d'o Reinau d'a Terror, Antoine estió acusau de traiduría, a causa d'a suya posición prominent en a Ferme Générale. Con a mesma acusación, estió arrestau en primeras o pai de Marie-Anne y dimpués, o 28 de noviembre, o propio Antoine, estando recluido en Port-Libre. Entre a prisión d'o suyo esposo, Marie-Anne lo visitaba regularment y luitó por obtener a suya libertat. Ella mesma l'esfendió debant de Antoine Dupin, qui l'heba denunciau, y qui teneba tamién o poder de salvar-lo. Marie-Anne apeló a las investigacions scientificas que realizaban y a importancia que ellas teneban pa Francia. As suyas apelacions estioron inutils y Antoine estió finalment enchuchau y executau o 8 de mayo de 1794 en París, quan teneba 50 anyos. O mesmo día estió executau tamién su pai.